A BIZOTTSÁG 1011/2004/EK RENDELETE
(2004. május 24.)
a kumulatív AKCS/TOT és EK/TOT származású cukorra, illetve cukor és kakaó keverékekre vonatkozó behozatali engedélyek kiadásáról a 2004. május hónapban benyújtott kérelmek alapján
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tengerentúli országok és területek, valamint az Európai Közösség közötti társulásról szóló, 2001. november 27-i 2001/822/EK tanácsi határozatra (1),
tekintettel a kumulatív AKCS/TOT és EK/TOT származású cukorra, illetve cukor- és kakaókeverékekre vonatkozó behozatali engedélyek kiadásának részletes szabályairól szóló 2002. január 31-i 192/2002/EK bizottsági rendeletre (2), és különösen annak 6. cikk (3) bekezdésére,
mivel:
(1)
A 2001/822/EK határozat III. melléklete 6. cikkének (4) bekezdése a 17. árucsoportba, illetve az 1806 10 30 és az 1806 10 90 KN-kód alá tartozó termékek esetében évi 28 000 tonna cukorra korlátozva lehetővé teszi a kumulatív AKCS/TOT/EK származást. A kumulatív AKCS/TOT vagy EK/TOT származású cukorra, illetve cukor- és kakaókeverékekre vonatkozó behozatali engedélyek kiadásának részletes szabályairól szóló 2002. január 31-i 192/2002/EK rendelettől (3) való eltérést megállapító 2302/2003/EK bizottsági rendelet 1. cikk (3) bekezdésének értelmében a 2004. májusában benyújtott engedély iránti kérelmek vonatkozásában a rendelkezésre álló mennyiség 18 667 tonna.
(2)
A nemzeti hatóságokhoz a 192/2002/EK rendeletnek megfelelően behozatali engedély iránti kérelmeket nyújtottak be, a rendelkezésre álló mennyiséget meghaladó 74 613,612 tonna összmennyiségre.
(3)
Következésképpen, a 192/2002/EK rendelet 6. cikk (3) bekezdése alkalmazásában egységes csökkentési együtthatót kell rögzíteni, amelyet minden benyújtott kérelem esetén alkalmazni kell.
ELFOGADTA EZT A RENDELETET:
1. cikk
A 192/2002/EK rendelet 6. cikk (1) bekezdésének megfelelően 2004. május 7-ig benyújtott behozatali engedély iránti kérelmek a kérelmezett mennyiség 25,018223 %-ának erejéig elfogadásra kerültek.
2. cikk
Ez a rendelet az Európai Közösségek Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. május 24-én.